Kommissionens forordning (EF) nr. 1688/2003

af 25. september 2003

om ophævelse af visse forordninger i sektorerne for humle, tobak, vin samt fåre- og gedekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle(1), senest ændret ved forordning (EF) nr. 1514/2001(2), særlig artikel 17, stk. 4,

under henvisning til Rådets forordning (EØF) nr. 879/73 af 26. marts 1973 om ydelse og om refusion af ydet støtte fra medlemsstaterne til de anerkendte sammenslutninger af humleproducenter(3), ændret ved forordning (EØF) nr. 2254/77(4), særlig artikel 5, stk. 2,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(5), senest ændret ved forordning (EF) nr. 806/2003(6), særlig artikel 7,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(7), senest ændret ved forordning (EF) nr. 806/2003, særlig artikel 7, stk. 2, og artikel 46, stk. 1,

under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(8), særlig artikel 8, stk. 5, og artikel 9, stk. 5, og

ud fra følgende betragtninger:

(1) Visse af Kommissionens forordninger i sektorerne for humle, tobak, vin samt fårekød anvendes ikke længere, enten fordi der i grundforordningerne er foretaget ændringer, som er uforenelige med deres anvendelse, eller fordi deres bestemmelser er blevet indarbejdet i andre retsakter som følge af, at de forhold, der har været årsagen til deres vedtagelse, er ophørt, eller der er sket ændringer på de berørte markeder eller i vilkårene på disse markeder.

(2) Af hensyn til klarheden og retssikkerheden bør de pågældende forordninger ophæves.

(3) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

De i bilaget angivne forordninger ophæves.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. september 2003.

På Kommissionens vegne

Franz Fischler

Medlem af Kommissionen

(1) EFT L 175 af 4.8.1971, s. 1.

(2) EFT L 201 af 26.7.2001, s. 8.

(3) EFT L 86 af 31.3.1973, s. 26.

(4) EFT L 261 af 14.10.1977, s. 3.

(5) EFT L 215 af 30.7.1992, s. 70.

(6) EUT L 122 af 16.5.2003, s. 1.

(7) EFT L 179 af 14.7.1999, s. 1.

(8) EFT L 341 af 22.12.2001, s. 3.

BILAG

Humle

Kommissionens forordning (EØF) nr. 1010/73 af 13. april 1973 om bestemmelse af begrebet administrationsomkostninger for de anerkendte producentsammenslutninger inden for humlesektoren(1).

Kommissionens forordning (EØF) nr. 1460/73 af 16. maj 1973 om refusionsbegæringer angående støtte ydet af medlemsstaterne til sammenslutninger af humleproducenter(2), ændret ved forordning (EØF) nr. 1084/79(3).

Tobak

Kommissionens forordning (EØF) nr. 1726/70 af 25. august 1970 om gennemførelsesbestemmelser for ydelse af præmie for tobak i blade(4), senest ændret ved forordning (EF) nr. 3477/93(5).

Vin

Kommissionens forordning (EØF) nr. 1135/70 af 17. juni 1970 om anmeldelse af nybeplantning og genbeplantning af vinmarker med henblik på kontrol med udviklingen i tilplantningerne(6), ændret ved akten vedrørende Grækenlands tiltrædelse.

Kommissionens forordning (EØF) nr. 1594/70 af 5. august 1970 om anmeldelse, gennemførelse af og kontrol med processerne i forbindelse med tilsætning, syring og afsyring inden for vinsektoren(7), senest ændret ved forordning (EØF) nr. 2240/89(8).

Fåre- og gedekød

Kommissionens forordning (EF) nr. 826/94 af 13. april 1994 om ændring af forordning (EØF) nr. 2385/91 og (EØF) nr. 3567/92 og om visse gennemførelsesbestemmelser til Rådets forordning (EØF) nr. 3013/89 for så vidt angår indregningen af rettigheder ud over lofterne på 1000/500 dyr i de individuelle lofter(9).

Kommissionens forordning (EF) nr. 2134/95 af 7. september 1995 om ændring af forordning (EØF) nr. 2814/90 og om visse gennemførelsesbestemmelser til Rådets forordning (EØF) nr. 3013/89 for så vidt angår overførsel af præmierettigheder mellem medlemmer af en og samme producentsammenslutning samt forhøjelse af præmierettighederne til fordel for visse producenter i Italien og Grækenland i sektoren for fåre- og gedekød(10).

(1) EFT L 100 af 14.4.1973, s. 32.

(2) EFT L 145 af 2.6.1973, s. 1.

(3) EFT L 135 af 1.6.1979, s. 57.

(4) EFT L 191 af 27.8.1970, s. 1.

(5) EFT L 317 af 18.12.1993, s. 30.

(6) EFT L 134 af 19.6.1970, s. 2.

(7) EFT L 173 af 6.8.1970, s. 23.

(8) EFT L 215 af 26.7.1989, s. 16.

(9) EFT L 95 af 14.4.1994, s. 8.

(10) EFT L 214 af 8.9.1995, s. 12.